মুখ্যমন্ত্রী বলেন যে তিনি সম্প্রতি দু’টি জেলা সফর করে এসেছেন। এদিন প্রত্যেকটি জেলার নেতাদের থেকে তিনি খবর নিয়েছেন। প্রত্যেকেই বলেছেন টাকার অভাবেব সর্বত্র কৃষি কাজ ব্যাহত হচ্ছে, চা বাগানের শ্রমিকরা বেতন পাচ্ছেন না, জুট মিল বন্ধ হয়ে গিয়েছে, মানুষ পেনশন পাচ্ছেন না। গ্রামে টাকা নেই।
• ১২৬ বার সিদ্ধান্ত বদল হয়েছে। সূর্যোদয় থেকে সূর্যাস্ত সিদ্ধান্ত বদল হয়েছে। কেউ জানে না কে দেশ চালাচ্ছে। আলিবাবা আর তার চার শাগরেদ দেশ চালাচ্ছে। অর্থমন্ত্রীও কিছু জানেন না।
•আমি কর্পোরেট হাউজের বিরুদ্ধে নই। এদের অনেকেই বিদেশে থাকেন। তাঁরা কার্ড ব্যবহার করেন। কিন্তু ভারতের ৯২ শতাংশ মানুষ গ্রামে থাকেন। তাঁদের উপরে এই বুলডোজার চালিয়ে কী লাভ হল? ক্যাশলেস করতে গিয়ে কেন্দ্রীয়  সরকার ফেসলেস হয়ে গিয়েছে। দেশের উপরে তো বটেই, নিজের দলের উপরেও বুলডোজার চালিয়ে দিয়েছেন। 
• ছোটবেলায় গ্রামে দেখতাম লোকে ধানের বদলে ধান দিচ্ছে। আবার কেউ চালের বিনিময়ে জিনিস কিনত। এখন সেই বিনিময় প্রথাই আবার ফিরে এসেছে। আজকে জেলা থেকে এমন রিপোর্টও পেলাম।
• বাংলায় তবু মানবিক সরকার রয়েছে। আমরা একটা জায়গায় মানুষকে প্রোটেকশন দিতে পেরেছি। সাড়ে ন’কোটি মানুষের মধ্যে প্রায় আট কোটি মানুষকে আমরা ২ টাকা কেজি চাল দিই। মানুষ দু’টো খেতে পাচ্ছে। আর আমরা  সরকারি হাসপাতালে বিনা পয়সায় চিকিৎসা পরিষেবা দিই। তাই দুটো জায়গায় মানুষ  বেঁচে গিয়েছে।
• জেলা জেলায় যাঁরা বিভিন্ন রাজ্যে কাজ করতেন, সেই লক্ষ লক্ষ মানুষ ফিরে এসেছেন। আমরা এই পুরো রিপোর্ট রাষ্ট্রপতির কাছে পাঠাব, যে কত মানুষ বেকার হয়ে গিয়েছে। 
• মানুষ ব্যাঙ্কের উপরে আস্থা হারিয়ে ফেলছে, এটা খুব বড় ব্যাপার। এটা একটা বড় অর্থনৈতিক দুর্ভিক্ষের দিকে যাচ্ছে। 
• আবার বলছি, আগামী দু’-তিনমাসে মানুষ আলু কিনতে পারবে না, চাষই হচ্ছে না। লোকে চাল, ডাল, চিনি পাবে না। আমরা সরকার থেকে বিজ দিচ্ছি, কিন্তু কত দেব?
• আসল যারা কালো, তাদের জন্য মোদী আর বিজেপি খুব ভালো। কালো টাকার এক টাকাও উদ্ধার করতে পারেনি। সব বিদেশে চলে গিয়েছে। কালো টাকার সংজ্ঞা কী?